
PREDAVANJA KAPUSCINSKI O RAZVOJU 

(KAPUSCINSKI DEVELOPMENT LECTURES)

Evropska komisija in Program Združenih narodov za razvoj (UNDP) od leta 2009 skupaj s partnerskimi univerzami organizirata serijo predavanj z naslovom Predavanja Kapuscinski o razvoju (Kapuscinski Development Lectures), poimenovanih po Ryszardu Kapuscinskem, poljskemu novinarju in pisatelju, katerega področje raziskovanja so bile države v razvoju. Najuglednejši mednarodni strokovnjaki predavajo o razvoju in mednarodnem razvojnem sodelovanju. V okviru projekta je bilo od leta 2009 izvedenih že čez 60 tovrstnih predavanj, ki so pritegnila že preko 20.000 udeležencev.

Sklop predavanj študentom in oblikovalcem razvojnih politik v državah članicah EU ponuja enkratno priložnost seznanjanja in prostor za razprave o pomembnih tematikah kot so človekove pravice, podnebne spremembe, učinkovitost razvojne pomoči, odnosi Evropa ​- Afrika in številnih drugih vprašanjih, ki zadevajo države v razvoju oz. so povezane z mednarodnim razvojnim sodelovanjem. Vsa predavanja so dostopna na spletni strani http://kapuscinskilectures.eu/ . 

Predavanja so posvečena poljskemu novinarju in pisatelju Kapuscinskem, ki je umrl leta 2007. Kapuscinski, katerega delo je bilo prevedeno v številne jezike, je bil zaradi svojih odmevnih reportaž in knjig o državah v razvoju pogosto imenovan »kronist tretjega sveta« ali »glas revnih«. Med njegova najodmevnejša dela uvrščamo: “The Emperor” (v slov. prevodu Cesar) o Etiopiji, “Shah of Shahs” o Iranu, “The Shadow of the Sun” o Afriki, “Another Day of Life” o Angoli in “Imperium” o Sovjetski zvezi.

V okviru Predavanj o razvoju Kapuscinski 16. oktobra 2017 v Slovenijo prihaja

John Kay, 
eden izmed vodilnih britanskih ekonomistov ter član Britanske akademije in Kraljevega društva Edinburgh 
John Kay je eden vodilnih britanskih ekonomistov, ki se osredotoča predvsem na razmerje med ekonomijo in poslovanjem. Njegova kariera vključuje tako akademsko delo, kot delo v različnih think-thank institucijah, poslovnih šolah, podjetjih ter svetovalnih in investicijskih družbah. Od leta 1970 je je kot gostujoči profesor sodelaval na St John's College v Oxfordu, London Business School in London School of Economics. Je član Britanske akademija (British Academy) in Kraljevega društva Edinburgh (Royal Society of Edinburgh). Bil je tudi član ekonomskega sveta škotske vlade, vodil pa je tudi Review of Equity Markets and Long Term Decision Making, ki poroča oddelku britanske vlade za podjetja ter inovacije. Po izidu referenduma o britanskem članstvu v Evropski uniji junija 2016, ga je prvi minister Škotske imenoval za člana Stalnega sveta za Škotsko in Evropo. Je direktor številnih privatnih in javnih podjetij ter avtor številnih člankov in knjig, med drugimi tudi odmevnega dela »Other people's money«, ki je bilo objavljeno leta 2015. 
Več o Predavanjih o razvoju Kapucinski in načrtovanih dogodkih je dosegljivo na:

http://kapuscinskilectures.eu/partners/

